EkBass/fiwiki-20250220-pages-articles huggingface dataset:
Mauri Keinänen

Mauri Olavi Keinänen on suomalainen pappi, kuvataiteilija ja teologian maisteri. Keinänen valmistui Helsingin yliopistosta teologian maisteriksi 1981 pääaineenaan uskonnon filosofia ja etiikka. Hän toimi Suomen luterilaisen kirkon pappina pääkaupunkiseudulla ja Sysmässä kappalaisena. Keinänen opiskeli myös Ateneumin iltakoulussa Taideteollisessa korkeakoulussa (1976–1984), Helsingin yliopiston piirustuslaitoksella (1975-1984) ja Lahden taidekoulussa 1974-1975Espoon taidelainaamo: Mauri Keinänen, CV. Viitattu 10.5.2023. ja 1998-2000. Keinänen on osallistunut Nuorten näyttelyyn ja kahteen Suomen Taiteilijain näyttelyyn. Hänen töitään on ollut esillä myös Pietarissa, jossa Keinänen asui muutaman vuoden 2000-luvun alussa. Hän on toiminut Käki-ryhmässä ja ollut Kotkan taiteilijaseuran varapuheenjohtaja 2021-2022. ==Lähteet== ==Aiheesta muualla== * Mauri Olavi Keinänen Kuvataiteilijametrikkelissa * Keinänen Suomen valokuvataiteilijoiden liiton sivuilla * Keinänen Espoon taidelainaamon sivuilla * Keinänen Kotkan taiteilijaseuran sivuilla Luokka:Suomalaiset taidemaalarit Luokka:Suomen evankelis-luterilaisen kirkon papit Luokka:Vuonna 1949 syntyneet Luokka:Elävät henkilöt
Sinilehväsammal

Sinilehväsammal (Mnium stellare) on lehtisammallaji lehväsammalten heimossa (Mniaceae). Sitä esiintyy Maan pohjoispuoliskon lauhkealla vyöhykkeellä ja havumetsävyöhykkeellä. Skandinaviassa lajin levinneisyysaluetta on erityisesti eteläosa ja se harvinaistuu pohjoista kohti. Suomen alueella sinilehväsammal on melko yleinen, elinvoimainen (LC) ja esiintyy koko maassa. Laji kasvaa lehdoissa ja lehtokorvissa kallioseinämillä, lohkareilla, maalla ja puiden tyvillä. == Lähteet == * Ulvinen, Tauno, Syrjänen, Kimmo & Anttila, Susanna 2002: Suomen sammalet – levinneisyys, ekologia, uhanalaisuus. ISBN 952-11-1152-6. * Ulvinen, Tauno & Syrjänen, Kimmo: Suomen sammalten levinneisyys eliömaakunnissa 3 === Viitteet === == Aiheesta muualla == Kuvalinkit: * Pinkka – Lajintuntemuksen oppimisympäristö: Sinilehväsammal (Mnium stellare) Luokka:Lehväsammalet
Hookeria lucens

Hookeria lucens on lehtisammallaji, joka kuuluu runsaslajiseen Hookeriaceae- heimoon. Sitä esiintyy Euroopassa Keski-Euroopan vuoristoissa ja Länsi- Euroopan mereisissä osissa. Hookeria lucens on matalakasvuinen, versot ovat litteitä ja vähän haarovia. Väri on kiiltävä. Lehdet ovat neljästä kuuteen millimetriä pitkiä, leveätyvisiä, tylppäkärkisiä, keskisuonettomia ja sileitä. Lehdissä on hyvin suuria läpikuultavia soluja. == Lähteet == * Jahns, Hans Martin 1982: Sanikkaiset Sammalet Jäkälät Pohjois-, Keski- ja Länsi-Euroopassa (Farne, Moose, Flechten Mittel-, Nord- und Westeropas). Helsinki Otava. === Viitteet === Luokka:Hookeriaceae
Chris Jespersen

Chris André Jespersen (s. 18. lokakuuta 1983) on norjalainen maastohiihtäjä, joka edustaa seuratasolla Strindheim il:ää. Vuonna 2003 Jespersen voitti kultaa nuorten MM-kilpailuissa 30 kilometrin vapaan hiihtotavan yhteislähtökilpailussa. Sotšin olympialaisissa 2014 hän sijoittui 15 kilometrin perinteisen hiihtotavan kilpailussa kuudenneksi. Falunin MM- kilpailuissa 2015 hän oli 15 kilometrin vapaan kilpailussa kahdeksas. Maailmancupissa Jespersen kilpaili ensimmäisen kerran Dobbiacossa joulukuussa 2003. Ensimmäiset pisteensä maailmancupissa hän saavutti Jällivaarassa marraskuussa 2008 oltuaan 15 kilometrin vapaan hiihtotavan kilpailussa kolmastoista. Kymmenen parhaan joukkoon hän sijoittui henkilökohtaisissa maailmancupin kilpailuissa ensimmäisen kerran Jällivaarassa marraskuussa 2010 oltuaan 15 kilometrin vapaan hiihtotavan kilpailussa neljäs. Kolmen parhaan joukkoon Jespersen sijoittui ensimmäisen kerran joulukuussa 2013 oltuaan Davosin 30 kilometrin vapaan hiihtotavan kilpailussa toinen. Tour de Skillä 2013–2014 Jespersen sijoittui kokonaistuloksissa toiseksi ja oli viimeisen etapin yksityisajoissa nopein. Maailmancupin 2013–2014 kokonaiskilpailussa ja normaalimatkojen cupissa hän oli neljäs. Kaudella 2014–2015 Jespersen sijoittui kolmanneksi Davosin 15 kilometrin vapaan hiihtotavan kilpailussa. == Lähteet == Luokka:Norjalaiset maastohiihtäjät Luokka:Vuonna 1983 syntyneet Luokka:Elävät henkilöt
Hävittäjälentolaivue 41

Hävittäjälentolaivue 41 (lyhenne HÄVLLV 41) on Suomen ilmavoimien Ilmasotakoulun Tikkakoskelle sijoitettu joukkoyksikkö, jonka kalustona on Hawk-harjoitushävittäjät. Laivue vastaa kadettikurssien ja lentoupseerien lentokoulutuksesta. ==Organisaatio== Laivueen komentajan everstiluutnantti Lauri Suomisen johtamisen tukena on esikunta. Laivue on jaettu kolmeen lentueeseen. Lisäksi siihen kuuluvat simulaattoriosasto ja käyttölentue, jonka vastuulla oli lentokonekaluston käyttö-, polttoaine- ja lentovarustehuolto sekä pelastustoimi. == Historia == Laivue oli osa Ilmasotakoulua vuoden 2004 loppuun saakka. Vuosina 2005-2014 laivue kuului Lentosotakoulun alaisuuteen Kauhavalla. Valtakunnallisen puolustusvoimauudistuksen viimeisessä vaiheessa Lentosotakoulu lakkautettiin. Sotilaslentäjien jatkokoulutus ja Hawk- suihkukonekalusto siirtyi Kauhavalta Ilmasotakouluun vuoteen 2015 mennessä. Ilmavoimien teknillisen koulun antama koulutus siirrettiin Jämsän Hallista Tikkakoskelle 2014. Laivueen laivuetunnuksessa (mm. hihamerkissä) esiintyy villisikasymboli. === Komentajat === Laivueen komentajina ovat olleetSuomen ilmavoimat 80 vuotta s. 50: * everstiluutnantti Kari Rusanen ? - * everstiluutnantti Lauri Suominen 1.12.2019 - ? * everstiluutnantti Teemu Pöysti 1.9.2016 - 30.11.2019 * majuri Pekka Kuoppala 1.1.2016 - 31.8.2016 * everstiluutnantti Timo Herranen 1.1.2014 - 31.12.2015 * everstiluutnantti Jussi-Pekka Virtanen 2010 - 31.12.2013 * everstiluutnantti Kari Partinen 2007-2010 * everstiluutnantti Pauli Rantamäki 1.1.2002 - 31.12.2006 * majuri Juha Urmas 20. joulukuuta 1996 – 2001 * majuri Veli-Matti Heinijoki 31. heinäkuuta 1989 – 20. joulukuuta 1996 * majuri Olli Parviainen 27. kesäkuuta 1986 - 31. heinäkuuta 1989 * majuri Aarno Liusvaara 1. helmikuuta 1985- 27. kesäkuuta 1986 * majuri Pentti Hietanen 30. huhtikuuta 1981 - 1. helmikuuta 1985 * majuri Esko Pihlainen 1. elokuuta 1978 - 30. huhtikuuta 1981 * majuri Matti Kepponen 1. tammikuuta 1977 - 31. heinäkuuta 1978 ==Muuta== Midnight Hawks -taitolentoryhmä koostuu Ilmasotakoulun lennonopettajista. ==Lähteet== * === Viitteet === ==Aiheesta muualla== * Hävittäjälentolaivue 41 ilmavoimien sivuilla Luokka:Suomen ilmavoimien nykyiset joukko-osastot ja yksiköt
Dragen-luokka

Dragen-luokka oli Tanskan kuninkaallisen laivaston kuuden aluksen muodostama torpedoveneluokka. Luokan kaikki alukset joutuivat saksalaisten haltuun ja ne liitettiin Saksan laivastoon torpedoammuntojen apualuksiksi, jolloin ne riisuttiin aseista lukuun ottamatta 20 millimetrin tykkejä. == Alukset == Alukset valmistettiin kahdessa kolmen aluksen muodostamassa erässä. Erät poikkesivat toisistaan vain tykkiaseistuksensa vuoksi. Dragen-luokan torpedoveneetWhitley, M. J. s. 33 Nimi Telakka Kölinlasku Vesille Valmis Kohtalo KDM Dragen Kööpenhaminan telakka - 8. marraskuuta 1929 heinäkuu 1930 tuhoutunut 14. toukokuuta 1945 KDM Hvalen Kööpenhaminan telakka - 13. kesäkuuta 1930 heinäkuu 1931 korjauskelvoton 14. kesäkuuta 1945 KDM Laxen Kööpenhaminan telakka - 28. marraskuuta 1930 heinäkuu 1931 korjauskelvoton 14. kesäkuuta 1945 KDM Glenten Kööpenhaminan telakka - 6. tammikuuta 1933 heinäkuu 1934 korjauskelvoton 14. kesäkuuta 1945 KDM Högen Kööpenhaminan telakka - 20. lokakuuta 1933 heinäkuu 1935 korjauskelvoton 14. kesäkuuta 1945 KDM Ornen Kööpenhaminan telakka - 19. lokakuuta 1934 heinäkuu 1935 korjauskelvoton 14. kesäkuuta 1945 ==Lähteet== * * === Viitteet === * Luokka:Torpedoveneet
Yu Jing

Yu Jing (, s. 29. toukokuuta 1985 Harbin) on kiinalainen pikaluistelija Yu voitti sprinttereiden naisten maailmanmestaruuden Calgaryssa 2012 yhteispistein 148,610 ja Naganossa 2014 pistein 151,275. Sprintteiden MM- hopeaa hän sai Salt Lake Cityssä 2013 ja MM-pronssia Moskovassa 2009. Obihirossa 2010 hän sijoittui kuudenneksi ja Changchunissa 2018 seitsemänneksi. Matkakohtaisissa MM-kilpailuissa hän sai Heerenveenissä 2012 hopeaa sekä 500 metrillä kahden luistelun yhteisajalla 76,120 että 1 000 metrillä ajalla 1.15,98. Gangneungissa 2017 hän saavutti pronssia 500 metrillä ajalla 37,57. Lisäksi hän on sijoittunut 500 metrillä neljänneksi Richmondissa 2009 ja kahdeksanneksi Kolomnassa 2016. Yu voitti Aasian-mestaruuden 500 metrillä 2011, 2013 ja 2014 sekä 1 000 metrillä 2008 ja 2011. Hopeaa hän sai 500 metrillä 2007 ja 2015 sekä 3 000 metrillä 2015. Pronssia hän saavutti 500 metrillä 2008 sekä 1 000 metrillä 2007 ja 2015. Vancouverin olympialaisissa 2010 hän oli 1 000 metrillä 32:s. Pyeongchangin olympialaisissa 2018 hän sijoittui 500 metrillä yhdeksänneksi ja 1 000 metrillä 17:nneksi. Yu voitti 500 metrin maailmancupin kokonaiskilpailun kaudella 2011–2012. Hän on voittanut kaksitoista maailmancupin henkilökohtaista osakilpailua. == Henkilökohtaiset ennätykset == Matka Aika Paikka Päivä 500 m 36,94 Calgary 29. tammikuuta 2012 1 000 m 1.13,47 Calgary 29. tammikuuta 2012 1 500 m 2.01,47 Calgary 24. syyskuuta 2017 3 000 m 4.17,38 Changchun 10. tammikuuta 2015 5 000 m 8.12,99 Changchun 6. joulukuuta 2007 == Lähteet == Luokka:Kiinalaiset pikaluistelijat Luokka:Vuonna 1985 syntyneet Luokka:Elävät henkilöt
Wii Party

Wii Party on Nintendon kehittämä ja julkaisema partypeli Wiille, joka sisältää yli 80 pelattavaa minipeliä. Peli lainaa runsaasti pelielementtejä Mario Party-pelisarjasta, Nintendon toisesta tavaramerkistä. Tämä oli myös ensimmäinen peli, jota Shigeru Miyamoto ei kehittänyt. Peli julkaistiin Japanissa 8. heinäkuuta, Pohjois-Amerikassa 3. lokakuuta, Australiassa 7. lokakuuta ja Euroopassa 8. lokakuuta 2010. Wii Partyn paljasti ensimmäisen kerran Satoru Iwata 7. toukokuuta 2010. Peli sai arvostelijoilta vaihtelevia vastaanottoja ristiriitaisista positiivisiin, ja maaliskuussa 2012 sitä oli myyty maailmanlaajuisesti 7,94 miljoonaa kappaletta. Vuonna 2013 Wii U:lle julkaistiin Wii Party U, joka on jatkoa Wii Partylle. ==Lähteet== Luokka:Vuoden 2010 videopelit Luokka:Party-pelit Party
Jean-François Jacques

Jean-François Jacques (s. 29. huhtikuuta 1985, Terrebonne, Quebec) on kanadalainen ammattilaisjääkiekkoilija, pelipaikaltaan vasen laitahyökkääjä. Hän edustaa Itävallan pääsarjassa pelaavaa Klagenfurter AC:ta. ==Lähteet== * Luokka:Kanadalaiset jääkiekkoilijat Luokka:Edmonton Oilersin varaamat pelaajat Luokka:Kanadanranskalaiset Luokka:Vuonna 1985 syntyneet Luokka:Elävät henkilöt
Jääpallon Maakuntasarja 1951

Jääpallon Maakuntasarja 1950-1951 pelattiin cup-kilpailuna. Osallistuvia joukkueita sarjassa oli 43. Joukkueet jaettiin neljään lohkoon ja lohkovoittajat nousivat seuraavaksi kaudeksi Suomensarjaan. Etelälohkosta nousi kaksi parasta joukkuetta. == Maakuntasarja == ===Pohjoislohko=== Joukkue #1 Tulos Joukkue #2 Alkuottelut Alkuottelut Alkuottelut Gamlakarleby Bollklubb 9-0 Vaasan Pallas IF Sport 1-4 Vaasan Pallo-Veikot Kemin Palloseura 5-2 Rovaniemen Palloseura Tornion Palloveikot 3-2 Veitsiluodon Vastus Välierät Välierät Välierät Gamlakarleby Bollklubb 4-1 Vaasan Pallo-Veikot Kemin Palloseura 1-0 Tornion Palloveikot Lohkon loppuottelu Lohkon loppuottelu Lohkon loppuottelu Gamlakarleby Bollklubb 5-4 Kemin Palloseura ===Länsilohko=== Joukkue #1 Tulos Joukkue #2 Alkuottelut Alkuottelut Alkuottelut IFK Mariehamn 2-10 Turun Palloseura IF Gnistan 2-5 Bollklubben-46 Salon Viesti 5-3 Kronohagens IF Turun Palloseura 2-7 Uudenkaupungin Pallo-46 Kokemäen Kova-Väki 1-6 Tammerfors Bollklubb Toijalan Pallo-49 6-2 Forssan Palloseura Salon Viesti 5-6 Bollklubben-46 Välierät Välierät Välierät Tammerfors Bollklubb 3-2 Uudenkaupungin Pallo-46 Toijalan Pallo-49 4-7 Bollklubben-46 Lohkon loppuottelu Lohkon loppuottelu Lohkon loppuottelu Tammerfors Bollklubb 4-1 Bollklubben-46 ===Etelälohko=== Joukkue #1 Tulos Joukkue #2 Alkuottelut Alkuottelut Alkuottelut Riihimäen Palloseura 6-3 Heinolan Maila-Pojat Keravan Palloseura 4-11 Pallo-Pojat Pallokerho-35 9-3 Järvenpään Palloseura Helsingfors AIK 4-2 Torpan Pojat Pallo-Pojat 7-1 Riihimäen Palloseura Helsingfors AIK 3-6 Pallokerho-35 Porvoon Urheilijat 4-2 Hakaniemen Palloilijat Valkon Urheilijat-48 6-1 Pukinmäen Veto Välierät Välierät Välierät Pallo-Pojat 2-2 Pallokerho-35 Pallo-Pojat 0-1 Pallokerho-35 Valkon Urheilijat-48 2-1 Porvoon Urheilijat Lohkon loppuottelu Lohkon loppuottelu Lohkon loppuottelu Pallokerho-35 2-1 Valkon Urheilijat-48 === Itälohko === Joukkue #1 Tulos Joukkue #2 Alkuottelut Alkuottelut Alkuottelut Säynätsalon Saaren-Pojat 4-7 Jyväskylän Ahmat Kuopion Pallotoverit 3-4 Pallokerho-37 Kouvolan Pallo-Salamat 4-7 Mikkelin Mikot Pankakosken Tehtaan Urheilijat 2-3 Lieksan Hurtat Pallokerho-37 8-1 Jyväskylän Ahmat Mikkelin Mikot 11-2 Lieksan Hurtat Saimaan Pallo 8-6 Vuoksenniskan Urheilijat Savonlinnan Palloilijat 3-5 Pallokerho-37 TBK, GBK, PK-35, VU-48 ja PK-37 nousivat Suomensarjaan, josta putosivat Virkkalan Kiri, PoPa, JoPS ja Jäntevä. ==Lähteet== Luokka:Jääpallon Maakuntasarja Luokka:Vuoden 1951 jääpallo
Aleksandr Bogdanov

Aleksandr Aleksandrovitš Bogdanov (, oikea sukunimi Malinovski, Малино́вский; 22. elokuuta (J: 10. elokuuta) 1873 Grodnon läänin Sokółka – 7. huhtikuuta 1928 Moskova) oli venäläinen filosofi, luonnontieteilijä ja yhteiskunnallinen vaikuttaja. Aleksandr Bogdanov syntyi opettajan perheeseen. Hän opiskeli vuodesta 1892 lähtien Moskovan yliopiston fysikaalis-matemaattisessa tiedekunnassa. Vuonna 1894 hänet pidätettiin ja karkotettiin opiskelijalevottomuuksiin osallistumisen takia. Aluksi Bogdanov oli narodnikki, mutta myöhemmin hän siirtyi kannattamaan sosiaalidemokraatteja. ==Ura== Bogdanov valmistui Harkovan yliopistosta vuonna 1899 erikoisalanaan psykiatria. Samana vuonna hän julkaisi ensimmäisen filosofisen teoksensa. Bogdanovin filosofia perustui Karl Marxin ja Ernst Machin oppeihin, joita hän pyrki kehittämään luonnontieteen saavutusten pohjalta.; (pdf) Hän esittää näkemyksensä laajimmin teoksessa Tektologija: Vseobštšaja organizatsionnaja nauka (”Tektologia: yleinen organisaatiotiede”, 1913–1922). V. I. Lenin arvosteli Bogdanovin filosofisia käsityksiä teoksessaan Materialismi ja empiriokritisismi. Bogdanov liittyi Venäjän sosiaalidemokraattisen työväenpuolueen bolševikkiryhmään vuonna 1903. Hän kuului puoleen keskuskomiteaan vuosina 1905–1907. Vuonna 1907 Bogdanov muutti ulkomaille toimien jonkun aikaa bolševikkipuolueen oppositioryhmien johtajana. Hänet erotettiin puolueesta vuonna 1909. Myöhemmin Bogdanov loittoni politiikasta ja palasi Venäjälle vuonna 1913. Ensimmäisen maailmansodan aikana hän työskenteli rintamalla lääkärinä. Lokakuun vallankumouksen jälkeen Bogdanov oli yksi proletkultin johtajista sekä harjoitti tieteellistä tutkimustyötä. Vuosina 1918–1926 hän toimi Kommunistisen akatemian opettajana ja vuodesta 1926 perustamansa verensiirtoinstituutin johtajana. Hän kuoli epäonnistuneen verensiirtokokeen seurauksena. ==Kirjailijana== Bogdanov on kirjoittanut kaksi utopistista tieteisromaania Krasnaja Zvezda (”Punatähti”, 1908) ja Inžener Menni (”Insinööri Menni”, 1912). Niistä ensimmäinen sisältää tieteellisiä hypoteeseja atomin halkaisuun perustuvista rakettimoottoreista, automaation vaikutuksesta työntekoon, tietokoneista sekä kommunistiseen työhön perustuvasta uudenlaisesta yhteiskuntajärjestyksestä. ”Koneiden imperialismin” syntyä kuvaavaa toista romaania pidetään heikompana. ==Suomennettuja teoksia== * Tiede ja työväenluokka. S.l.: Toveri press, s.a. * Taloustieteen oppikirja. Hancock: Työmies Kustannusyhtiö, 1914 ==Lähteet== ==Kirjallisuutta== * Aleksandr Bogdanov revisited, toim. Vesa Oittinen, Aleksanteri Institute 2009. ISBN 978-952-10-4101-3 Luokka:Venäläiset filosofit Luokka:Venäläiset kirjailijat Luokka:Venäläiset poliitikot Luokka:Venäläiset luonnontieteilijät Luokka:Vuonna 1873 syntyneet Luokka:Vuonna 1928 kuolleet
Hukkanen

Hukkanen on suomalainen sukunimi, joka on muun muassa seuraavilla henkilöillä: *Aatto Hukkanen (1918–1988), taidemaalari *Ari Hukkanen (s. 1956), basisti, säveltäjä ja sanoittaja *Eija Inkeri (oik. Eija Inkeri Hukkanen, o.s. Lappalainen, 1926–2012), näyttelijä *Esa Hukkanen (s. 1963), nyrkkeilijä ja nyrkkeilyvalmentaja *Esko Hukkanen (1927–2016), näyttelijä *Matti Hukkanen (1794–1848), herastuomari, opettaja ja kansanrunoilija *Pauliina Hukkanen (s. 1976), näyttelijä *Reijo Hukkanen (1946–2024), kuvanveistäjä *Reino Hukkanen (1907–1988), maanviljelijä, metsä- ja uittotyömies ja kansankirjailija *Sanna Hukkanen (s. 1978), sarjakuvantekijä, kuvataiteilija ja kuvittaja *Ville Hukkanen (s. 1992), nyrkkeilijä, Esa Hukkasen poika. === Järvi === * Iso- Hukkanen, järvi Suonenjoella
Hurskainen

Hurskainen on suomalainen sukunimi, joka on muun muassa seuraavilla henkilöillä: *Antti Hurskainen (s. 1986), kirjailija *Arvi Hurskainen (s. 1941), kielitieteilijä, Afrikan kielten ja kulttuurien tutkija *Hanna Hurskainen (s. 1989), koripalloilija *Henri Hurskainen (s. 1986), ruotsalainen sulkapalloilija *Juho Hurskainen, tenorisaksofonisti *Jussi Hurskainen (s. 1989), pesäpalloilija *Lassi Hurskainen (s. 1987), jalkapallomaalivahti *Markus Hurskainen, kondiittori, ravintoloitsija ja ruokakirjailija *Sinikka Hurskainen (ent. Hurskainen-Leppänen, s. 1951), SDP:n kansanedustaja *Topi Hurskainen (s. 1993), pesäpalloilija.
Hyyryläinen

Hyyryläinen on seuraavien suomalaisten henkilöiden sukunimi: *Eino Hyyryläinen (1916–1992), sotakirjailija *Tapio Hyyryläinen (1925–1988), Mäntsälän kunnanjohtaja *Toivo Hyyryläinen (s. 1945), pappi, kotiseutuneuvos ja kirjailija. ==Entinen nimi== *Onni Murto ent. Hyyryläinen (1895–1984), jääkärivänrikki ==Yritys== *Destia Rail ent. Maansiirto Veli Hyyryläinen Luokka:Sukunimet
Hyytinen

Hyytinen on suomalainen sukunimi, joka syntyi Lappajärvellä Etelä- Pohjanmaalla, kun sinne Savosta 1500-luvulla muuttaneen kaskiviljelijä Olof Hyytiäisen taloa alettiin kutsua Hyytisen taloksi. 1700-luvulla syntyi sukunimi Hydenius, kun Juhani Hyytinen opiskeli papiksi ja otti käyttöön nimen Johan HydeniusSursillin suku. Genealogia Sursilliana s.701. Weilin+Göös, Tapiola 1971. Nimi lyheni myöhemmin vielä muotoon Hyden. Nimen alkuperäinen muoto hyytiäinen juontuu ilmeisesti huuhkajasta ja kuuluu siten vanhoihin savo-karjalaisiin linnun nimiin. Nimi Hyytinen on muun muassa seuraavilla henkilöillä: *Alfred Hyytinen (1896–1916), jääkäri *Antti Hyytinen (s. 1873), maanviljelijä, vähtäri, kirja-asiamiesEteläpohjalaisia elämäkertoja s.913, Vaasa 1965, opettaja *Ari Hyytinen (s. 1972), professori, taloustieteilijä *Erkki Hyytinen (1928–1987), uittopäällikkö, YLE:n Oulun aluepäällikkö ja kirjailija *Esa Hyytinen (s. 1946), kapteeni evp., herastuomari *Niilo Hyytinen (1895–1960), Suomen valkoisen kaartin asemestariPuolustusvoimimme upseeristo 1929 Oy Gutenberg Ab, Helsinki 1929, kapteeni evp. *Timo Hyytinen (s. 1944), asesuunnittelija, tietokirjailija ja kustantaja *Timo Hyytinen (s. 1963), verisuonikirurgian erikoislääkäri *Tommi Hyytinen (s. 1977), musiikin tohtori, käyrätorvisolisti, kamarimuusikko ja pedagogi ==Lähteet== *Ylioppilasmatrikkeli 1640–1852 *Sukukirja Hyytinen Lappajärvi, Hyytisen sukuseura ry, 2010 ===Viitteet===
Ikäläinen

Ikäläinen on seuraavien henkilöiden sukunimi: *Emanuel Ikäläinen (1869–1934), rakennusmestari ja Rakennustaito-lehden päätoimittaja *Joonas Ikäläinen (s. 1982), jalkapalloilija *Jukka Ikäläinen (s. 1957), jalkapalloilija *Sirkka Ikäläinen (s. 1950), keskimatkojen juoksija *Topi Ikäläinen (s. 1948), valokuvaaja.
Ilmonen

Ilmonen on suomalainen sukunimi, joka on muun muassa seuraavilla henkilöillä: *Anneli Ilmonen (o.s. Aho, 1940–2024), museonjohtaja ja museoneuvos *Kaj Ilmonen (1944–2007), sosiologi *Kari Ilmonen (s. 1956), runoilija, lauluntekijä ja muusikko *Kristiina Ilmonen (s. 1966), kansanmuusikko ja kansanmusiikin professori *Salomon Ilmonen (1871–1940), amerikansuomalainen pappi ja suomalaissiirtolaisten historian kokooja *Toni Ilmonen (s. 1977), koripalloilija.
Ilvonen

Ilvonen on seuraavien suomalaisten henkilöiden sukunimi: *Aarne Ilvonen (1929–2012), kiekonheittäjä *Eero Ilvonen (1886–1972), kirjallisuudentutkija ja opettaja, Johan Henrik Ilvosen poika *Harri Ilvonen (s. 1988), jääkiekkoilija *Johan Henrik Ilvonen (1846–1918), kirkkoherra ja valtiopäivämies.
Tribune Tower

Tribune Tower on 141 metriä korkea pilvenpiirtäjä, joka sijaitsee Chicagossa Illinoisin osavaltiossa Yhdysvalloissa. Rakennuksen suunnittelivat arkkitehdit John Mead Howells ja Raymond Hood. Rakennus edustaa tyyliltään uusgotiikkaa. Vuonna 1922 Chicago Tribune -sanomalehden omistava Tribune-yhtiö järjesti suunnittelukilpailun, jonka ideana oli suunnitella yritykselle ja lehden toimitukselle uusi pääkonttori. Voittajiksi valittiin Raymond Hood ja John Mead Howells, ja heidät palkittiin 100 000 dollarilla. Toiseksi tuli suomalainen arkkitehti Eliel Saarinen, joka palkittiin 20 000 dollarilla. Muutama muu rakennus jäljittelee ulkoasullaan Tribune Toweria, muun muassa Grace Building Sydneyn kaupungissa ja Manchester Unity Building Melbournen kaupungissa. ==Katso myös== * Eliel Saarisen ehdotus rakennuksen ulkoasuksi Luokka:Chicagon pilvenpiirtäjät‎ Luokka:Chicagon toimistorakennukset
Ihon alla (elokuva)

Ihon alla (Under the Skin) on Carine Adlerin käsikirjoittama ja ohjaama brittiläinen elokuva vuodelta 1997. Suomessa se sai ensi-iltansa 4. helmikuuta 2000. Elokuva kertoo Samantha Mortonin ja Claire Rushbrookin näyttelemän sisarusparin elämästä ja selviytymisestä heidän äitinsä kuoltua. == Näyttelijät == == Lähteet == Luokka:Vuoden 1997 brittiläiset elokuvat Luokka:Brittiläiset draamaelokuvat
Johannes Rydberg

Johannes (Janne) Robert Rydberg (8. marraskuuta 1854 Halmstad — 28. joulukuuta 1919 Lund) oli ruotsalainen fyysikko.Johannes Robert Rydberg. Encyclopædia Britannica. == Akateeminen ura == Johannes Rydberg opiskeli Lundin yliopistossa matematiikkaa vuodesta 1873 alkaen, väitteli tohtoriksi vuonna 1879 ja sai matematiikan dosentuurin vuonna 1881 ja fysiikan dosentuurin seuraavana vuonna. Hän haki fysiikan professorin virkaa vuonna 1897, mutta virkaan valittiin Viktor Bäcklund. Rydbergistä tuli ylimääräinen professori vuonna 1901 ja varsinainen professori 1909. == Tutkimustyö == Rydberg tunnetaan parhaiten spektroskopian alaan kuuluvista tutkimuksistaan. Hän selvitti spektriviivojen suhteita, ja myöhemmät teoriat atomien rakenteesta perustuvat hänen työhönsä. Niin kutsuttu Rydbergin kaava vuodelta 1888 ennusti oikein vedyn spektriviivojen aallonpituudet. Koska vetyatomin rakennetta ei tunnettu, ei osattu selittää, miksi kaava toimi, ennen kuin Niels Bohr esitti atomimallinsa vuonna 1913. == Katso myös == *Rydbergin vakio == Lähteet == ==Aiheesta muualla== * Johannes Rydberg. Svenskt biografiskt lexikon. Luokka:Vuonna 1854 syntyneet Luokka:Vuonna 1919 kuolleet Luokka:Ruotsalaiset fyysikot Luokka:Ruotsalaiset professorit Luokka:Seulonnan keskeiset artikkelit
Yhdysvaltain Fed Cup -joukkue

Yhdysvaltain Fed Cup -joukkue edustaa Yhdysvaltoja Fed Cupissa. Se toimii Yhdysvaltain tennisliiton alaisuudessa. Yhdysvallat osallistui Fed Cupiin ensimmäisen kerran vuonna 1963. Kaiken kaikkiaan Yhdysvallat on pelannut 189 maaottelua, joista voittanut 151 ja hävinnyt 38. Yhteensä maa on saavuttanut 18 mestaruutta, enemmän kuin mikään muu maa. == Vuoden 2019 Fed Cupissa pelanneet == * Danielle Collins * Madison Keys * Nicole Melichar * Sofia Kenin == Lähteet == Luokka:Fed Cup -joukkueet Fed Cup
Tšekin Fed Cup -joukkue

Tšekin Fed Cup -joukkue edustaa Tšekkiä Fed Cupissa. Se toimii Tšekin tennisliiton alaisuudessa. Tšekki osallistui Fed Cupiin ensimmäisen kerran vuonna 1963. Kaiken kaikkiaan Tšekki on pelannut 144 maaottelua, joista voittanut 106 ja hävinnyt 38. Mestaruuksia sillä on 11 kappaletta, joista viisi ensimmäistä tuli maan ollessa Tšekkoslovakia. == Vuoden 2019 Fed Cupissa pelanneet == * Karolína Plíšková * Kateřina Siniaková * Barbora Krejčíková == Lähteet == Luokka:Fed Cup -joukkueet Fed Cup
Sanni Haahdenmaa

Sanni Haahdenmaa-Vaine (s. 1982 Vantaa) on suomalainen näyttelijä. Hän on näytellyt Wasa Teaterissa, Rauman kaupunginteatterissa sekä Rauman kesäteatterissa. Rauman kaupungin kulttuuripalkinnon Haahdenmaa on saanut vuonna 2009 Pudotusuhka-näytelmästä. Haahdenmaa on esiintynyt Elina Haaviston roolissa televisiosarjassa Uusi päivä vuosina 2010–2012, vuoden 2012 joulujaksossa sekä keväästä 2013 lähtien maaliskuuhun 2015 saakka. Uudessa päivässä hän on näytellyt sarjan alusta lähtien, ja on jäänyt jo kahteen kertaan joksikin aikaa pois sarjasta. Keväällä 2017 hahmo palasi lyhyelle vierailulle. Samaisen kevään päätösjaksossa Elina palasi jälleen Virtaukseen. Hän toimi laulajana vuonna 2004 perustamassaan yhtyeessä Vaarna. Haahdenmaa on naimisissa näyttelijäkollegansa Kai Vaineen kanssa. He asuvat Tampereella ja heillä on kaksi yhteistä lasta. Sannilla on aiemmasta avioliitostaan kaksi lasta. == Lähteet == * Tampereen Freelancer-näyttelijät ry === Viitteet === Luokka:Suomalaiset teatterinäyttelijät Luokka:Suomalaiset televisionäyttelijät Luokka:Vuonna 1982 syntyneet Luokka:Elävät henkilöt
Vapaamieliset

Vapaamieliset (Le Libertin) on vuonna 2000 ensi-iltansa saanut Gabriel Aghionin ohjaama komediaelokuva. Se perustuu Éric-Emmanuel Schmittin näytelmään vuodelta 2000. Suomen ensi-iltansa se sai 7. heinäkuuta 2000. == Lähteet == Luokka:Ranskalaiset komediaelokuvat Luokka:Vuoden 2000 ranskalaiset elokuvat
Elämäni ensimmäinen yö

Elämäni ensimmäinen yö (La primera noche de mi vida) on vuonna 1998 ensi- iltansa saanut espanjalais-ranskalainen elokuva, jonka on ohjannut Miguel Albaladejo. Suomen ensi-iltansa se sai 1. marraskuuta 2002. == Näyttelijät == Lähde: Viitattu 7.12.2021. == Lähteet == Luokka:Vuoden 1998 espanjalaiset elokuvat Luokka:Ranskalaiset komediaelokuvat Luokka:Vuoden 1998 ranskalaiset elokuvat
10 päivää ilman rakkautta

10 päivää ilman rakkautta (El Cielo abierto) on vuonna 2001 ensi-iltansa saanut komediaelokuva, jonka on ohjannut Luis Miguel Albaladejo. Suomen ensi- iltansa se sai 12. heinäkuuta 2002. == Juoni == Madridilaisen psykiatrimiehen vaimo karkaa Japaniin uuden rakkautensa kanssa. Vaimo on unohtanut kertoa, että anoppi on tulossa heille asumaan muutamaksi päiväksi lääkärikäyntiensä takia. Psykiatrin lompakon varastaa yksi hänen potilaistaan, ja tapausta selvittäessään mies tutustuu ja ihastuu varkaan sisareen.Avola, Pertti: 10 päivää ilman rakkautta. HS Nyt 12.7.2002. Viitattu 1.1.2014. == Vastaanotto == Helsingin Sanomien Pertti Avolan mukaan arkinen komedia on sympaattinen mutta välillä hieman laahaava. ==Lähteet== Luokka:Espanjalaiset komediaelokuvat Luokka:Vuoden 2001 espanjalaiset elokuvat
Celebrity

Celebrity (Celebrity) on vuonna 1998 ensi-iltansa saanut Woody Allenin ohjaama komediaelokuva, jonka pääosaa esittää Kenneth Branagh. Suomen ensi-iltansa se sai 25. kesäkuuta 2000. == Lähteet == Luokka:Vuoden 1998 yhdysvaltalaiset elokuvat Luokka:Yhdysvaltalaiset komediaelokuvat Luokka:Elokuvat elokuvanteosta
Chelsea Physic Garden

Chelsea Physic Garden on Lontoon Chelseassa sijaitseva kasvitieteellinen puutarha. Puutarhan perustivat vuonna 1673 apteekkariharjoittelijat oppiakseen tunnistamaan lääkekasveja. Siitä tulikin aikoinaan eräs kasvitutkimuksen keskuksista maailmassa. Puutarha on ollut yleisölle avoinna vuodesta 1983 ja sen omistaa säätiö, jonka tarkoitus on jakaa tietoa kasvien lääkinnällisestä käytöstä. == Kasvillisuus == Puutarha on Thamesjoen rannalla. Edullisen sijainnin ja lämpimän mikroilmaston ansiosta siellä kasvaa myös eteläisempien kasvillisuusvyöhykkeiden kasveja. Siellä kasvaa muun muassa Britannian suurin oliivipuu sekä maailman pohjoisin ulkona kasvava greippipuu. Puutarhassa on myös kasvihuoneita, joissa on trooppisten ja subtrooppisten vyöhykkeiden kasvien kokoelma sekä viktoriaaninen saniaiskokoelma. Alueella esitellään myös etnisten kansojen lääkekasveja ympäri maailmaa, lääketeollisuuden käyttämiä kasveja, tuoksuvia ja aromiterapeuttisia kasveja sekä vanhoja perinnevihanneslajeja. == Lähteet == == Aiheesta muualla == Luokka:Chelsea (Lontoo) Luokka:Kensingtonin ja Chelsean rakennukset ja rakennelmat Luokka:Kasvitieteelliset puutarhat
Sweet and Lowdown

Sweet and Lowdown – duurissa ja mollissa () on vuonna 1999 ensi-iltansa saanut elokuva, jonka on ohjannut Woody Allen. Suomen ensi-iltansa se sai 24. marraskuuta 2000. ==Lähteet== ==Kirjallisuutta== * Michaels, Lloyd: Sweet and Lowdown : Woody Allen's Cinema of Regret. London : Wallflower Press, 2017. ISBN 978-0-231-17855-6. Luokka:Vuoden 1999 yhdysvaltalaiset elokuvat Luokka:Yhdysvaltalaiset komediaelokuvat Luokka:Woody Allenin ohjaamat elokuvat Luokka:Woody Allenin käsikirjoittamat elokuvat
Kerkko Koskinen Kollektiivi (albumi)

Kerkko Koskinen Kollektiivi on Kerkko Koskisen, Paula Vesalan, Mannan ja Vuokko Hovatan muodostaman yhtyeen esikoisalbumi, joka julkaistiin 24. elokuuta 2012 Johanna Kustannus -levy-yhtiön kautta. Albumi on myynyt kultalevyyn oikeuttavat yli 10 000 kappaletta. Albumi ehdolla Emma-gaalassa vuoden 2012 pop-albumiksi, mutta hävisi kategorian Robinin Koodi-albumille. Albumi sijoittui ensimmäisellä listaviikollaan Suomen virallisen albumilistan toiselle sijalle, mutta nousi jo seuraavalla viikolla listan kärkeen. Yhteensä albumi oli listalla 13 viikkoa. Levyltä julkaistiin singleinä kappaleet ”Nukun hiljaa kirkkomaassa” sekä ”Laura Palmer”, joista jälkimmäisestä muodostui julkaisunsa jälkeen radiohitti. == Kappaleet == Kaikki sävellykset Kerkko Koskinen. #(san. Anna Ahmatova) #(san. Anni Sinnemäki) #(san. Aulikki Oksanen) #(san. Anna Viitala) #(san. Anna Viitala) #(san. Sami Keski-Vähälä) #(san. Paula Vesala) #(san. Anna Viitala) #(san. Anna Ahmatova, Paula Vesala) #(san. Anna Viitala) #(san. Erpo Pakkala) == Arvostelut == * Nuorgam: 85/100Nuorgam * Rumba: Rumba * Soundi: == Lähteet == Luokka:Vuoden 2012 esikoisalbumit Luokka:Kerkko Koskisen albumit
Kadonneen Louhikäärmeen arvoitus

Kadonneen Louhikäärmeen arvoitus on lapsille suunnatun heavy metal -yhtye Hevisauruksen konseptialbumi. Se julkaistiin 7. syyskuuta 2012 Sony Musicin kautta. == Kappaleet == # Alkutarina – 1.21 # Pelastuspartio – 4.24 # Ugala Bugala – 2.44 # Avaruuden autokorjaamo – 3.28 # Eksynyt metsään – 4.23 # Ihmeainetta kaljuun – 3.27 # Naurava portinvartija – 5.43 # Uudet tuulet – 4.20 # Zing Zang Zong – 3.18 # Pingviini vilkuttaa – 3.59 # Nakkimakkaraa – 3.11 # Teksasin jättiläinen – 4.29 # Bassolaukulla maailman ympäri – 3.14 == Arvostelut == * Imperiumi.net: Imperiumi.net * Inferno: positiivinenInferno == Listasijoitukset == * Suomen virallinen albumilista: 1. (37–38/2012) == Lähteet == == Aiheesta muualla == * * Luokka:Vuoden 2012 albumit Luokka:Hevisauruksen albumit Luokka:Konseptialbumit
Tuomo Mäkelä (suunnistaja)

Tuomo Mäkelä (s. 14. syyskuuta 1981) on suomalainen suunnistaja. Nykyään hän keskittyy pääasiassa sprinttisuunnistukseen. Seuratasolla hän edustaa Angelniemen Ankkuria. Mäkelä osallistui ensimmäisiin arvokisoihinsa Falunin EM-kilpailuissa toukokuussa 2012 ja sijoittui sprintissä 30:nneksi. Kesäkuussa hän voitti Mårten Boströmin kanssa jaetun sprintin Suomen mestaruuden. Lausannen MM-kilpailuissa 2012 hän sijoittui sprintissä kuudenneksi. Kauden lopulla Mäkelä palkittiin Mika Kuisman muistopalkinnolla. Toukokuussa 2013 hän voitti sprintin Suomen mestaruuden sekunnin erolla Mårten Boströmiin. Sotkamon MM-kilpailuissa 2013 Mäkelä sijoittui sprintissä 15:nneksi. == Lähteet == == Aiheesta muualla == * Tuomo Mäkelän kotisivut Luokka:Suomalaiset suunnistajat Luokka:Vuonna 1981 syntyneet Luokka:Elävät henkilöt
Yhdystie 2843

Yhdystie 2843 kulkee Tammelan kunnan alueella Myllykylän Riihialholta Susikkaan kautta Lautaportaaseen, alkaen valtatie 10:ltä ja päättyen seututie 283:lle. Tie on 10 km pitkä, ja sen tiennimi koko matkalla on Susikkaantie. 2843 Luokka:Tammelan liikenne
Hyvästi Afrikka

Hyvästi Afrikka on vuonna 1966 julkaistu italialainen mondo-dokumentti, joka seuraa Afrikan tilannetta ja maanosan väkivaltaisia valtataisteluita 1960-luvulla, kun siirtomaaherruuden aikainen sorto vaihtuu paikallisten johtamaan sortoon.Levykauppa Äx: Jäähyväiset Afrikalle (Hyvästi, Afrikka!) – Africa Addio. Elokuva kiellettiin vuonna 1967 Suomessa kokonaan perusteella "raaistava".Elonet-tietokanta: Tarkastustiedot. Kielto kumottiin korkeimmassa hallinto-oikeudessa, ja elokuvaa levitettiin leikattuna. Hyvästi Afrikka esitettiin leikkaamattomana ensimmäisen kerran Suomen televisiossa Yle Teema -kanavalla 15. lokakuuta 2003.Elonet-tietokanta: Esitystiedot. ==Lähteet== == Aiheesta muualla == * Korkeimman hallinto-oikeuden ennakkoratkaisu (KHO 1967-A-II-122) * Arvostelu Elitistissä 24.11.2003 * Hyvästi Afrikka Leffatykissä Luokka:Vuoden 1966 italialaiset elokuvat Luokka:Italialaiset dokumenttielokuvat Luokka:Vuoden 1966 dokumenttielokuvat
Jari Metsberg

Jari Metsberg on suomalainen kitaristi ja kitaransoiton opettaja, joka on soittanut vuosien varrella lukuisissa tunnetuissa yhtyeissä, kuten Karma, Freud Marx Engels & Jung, Dallas Wayne & The Dimlights, Horseshoe sekä Paavo ja Zephyr. Vuodesta 2000 lähtien Metsberg on soittanut Jussi & The Boys -yhtyeessä. https://www.rmsyke.fi/ejb/index.html Lisäksi Metsberg on tällä hetkellä lead-kitaristina suomalaisessa Luxury Liner -countrybändissä, jonka perustaja on Tuomas Metsberg. == Lähteet == == Aiheesta muualla == * Jussi Raittisen virallinen Facebook-sivu * Luxury Liner * Dallas Wayne Home * Get Back * Freud Marx Engels & Jung viralliset kotisivut Luokka:Suomalaiset kitaristit Luokka:Freud Marx Engels & Jungin jäsenet Luokka:Vuonna 1955 syntyneet Luokka:Elävät henkilöt
Jääpallon nelimaaottelu 1954

Jääpallon nelimaaottelu 1954 oli jääpallomaajoukkueiden välinen turnaus, joka pelattiin Moskovassa, Neuvostoliitossa 24. - 28. helmikuuta 1954. Tämä oli ensimmäinen kerta, kun Neuvostoliitto osallistui pohjoismaiden kanssa yhteiseen turnaukseen, pohjoismaat olivat pelanneet keskenään aiemmin Oslon talviolympialaisissa 1952 ja Pohjoismaisissa kisoissa jo 1920 -luvulla. Turnauksen katsastusottelussa 25. tammikuuta Helsingissä Suomen A- ja B-joukkueet pelasivat kahden tunnin ottelun, jossa toinen tunti noudatettiin pohjoismaisia ja toinen neuvostoliittolaisia pelisääntöjä, jotka tuolloin poikkesivat jonkin verran toisistaan. Sääntökompromissien vuoksi turnauksen otteluita ei lasketa virallisiksi A-maaotteluiksi. ==Moskovan turnaus== === Sarjataulukko ja ottelutulokset === Joukkue O V T H Maalit Pts Ruotsi 3 2 1 0 10–5 5 2–1 – 4–0 Neuvostoliitto 3 2 0 1 11–3 4 – 2–1 8–0 Suomi 3 1 1 1 7–6 3 4–4 – – Norja 3 0 0 3 0–14 0 – – 0–2 ===Joukkueet=== Neuvostoliitto: Anatoli Melnikov, Vladimir Bykov, Viktor Tšigirin, Ivan Kaptelov, Anatoli Vasiljev, Ivan Davidov, Boris Petrov, Benjamin Bystrov, Nikolai Martinov, Mihail Orehov, Vladimir Jelisarov. Ruotsi: Yngve "Yppe" Palmqvist, Orvar Bergmark, Lasse Pihlgren, Tore Wikner, Olle Lindgren, Sture Strand, Martin Johansson, Tore Olsson, Olle Sääw, Rune Sääf, Sven Lööv.Dubbel Moskva-resa för flitige orvar (sv) Suomi: Kullervo Muurinen, Ohto Uotinen, Juhani Turpeenniemi, Veijo Saariaho, Antti Inkinen, Veikko Partanen, Martti Nyyssönen, Arto Raitavuo, Risto Ovaska, Stig-Göran Myntti, Kauko Tukiainen, Kauko Korpela, Tauno Timoska, Veikko Allinen, Alpo Aho, Heikki Ollikainen, Ville Kantanen. ==Viitteet== ==Lähteet== * Urheilumme kasvot 3, sivu 515 * Palloliiton toimintakertomus 1954 Luokka:Vuoden 1954 jääpallo Luokka:Neuvostoliiton jääpallokilpailut
Pelko ja rakkaus

Pelko ja rakkaus on marraskuussa 2012 ilmestynyt Yön yhdeksästoista studioalbumi. Lähes kolmenkymmenen Poko Rekordsilla vietetyn vuoden jälkeen se oli yhtyeen ensimmäinen levy, jonka julkaisi Epe Heleniuksen ja Gabi Hakasen perustama Ratas Music Group. Singleinä siltä julkaistiin kappaleet Pelko ja rakkaus, Syyt syntyjen sekä Helmoista taivaan. Yhtyeen kahden edellisen studioalbumin tapaan, myös Pelko ja rakkaus äänitettiin usealla studiolla eri paikkakunnilla. Levyn kannen on suunnitellut Herra Ylppö. Albumi on ensimmäinen Yön 2000-luvun albumi, jolla Jussi Hakulinen ei ole mukana. Levyä myytiin nopeasti platinalevyyn oikeuttava määrä, mutta kriitikoilta se ei saanut kehuja. Esimerkiksi Rumban toimittaja Markku Halme kuvasi sitä jopa "patentoiduksi paskaksi" ja muutoinkin albumia arvosteltiin intohimon puutteesta. == Listasijoitukset ja myyntiluvut == Albumi nousi Suomen virallisen listan kärkeen heti ilmestymisviikollaan ja pysyi listalla viidentoista viikon ajan. Levy saavutti platinarajan puolessatoista viikossa ja yhteensä sitä on myyty lähes 23 000 kappaletta. == Konserttikiertue == Yö järjesti myös Pelko ja rakkaus -nimisen konserttikiertueen, joka käsitti yhteensä 31 esiintymistä eri puolilla Suomea sekä myös yhden konsertin Tallinnassa. Se alkoi 4. Lokakuuta 2012 Rovaniemeltä ja päättyi 16. Joulukuuta Tampereelle. Konsertit olivat edellisvuoden 30-vuotisjuhlakiertueesta poiketen huomattavasti pelkistetympiä, vaikka niissä käytettiinkin paljon erilaisia valoja, kuvia ja animaatioita. Yö esiintyi puoliakustisesti ja lähes kolmen tunnin mittaisissä konserteissa oli myös väliaika. Uusien kappaleiden lisäksi kuultiin vanhempaa materiaalia sekä harvinaisempia kappaleita yhtyeen uran varrelta. == Arvioita == *Rumba: *V2.fi: == Kappaleet == # # # # # # # # # # # # == Muusikot == ;Yö *Olli Lindholm ‎– laulu *Daffy Terävä ‎‎– kitara, syntetisaattoribasso *Jukka Lewis ‎‎– basso, taustalaulu, laulu (6) *Ari Toikka ‎‎– rummut *Mikko Kangasjärvi ‎‎– piano, kosketinsoittimet, kellopeli *Jari Latomaa ‎‎– kosketinsoittimet, akustinen kitara, taustalaulu ;Vierailijat *Eija Laru – alttoviulu *Nina Kulhia – viulu *Lotta Laaksonen – viulu *Henrik Perelló – viulu *Anu Rasimus – viulu (4) *Eemil Tikanmäki – viulu *Mirkku Mattinen – sello *Harri Topi – sello (12) *Kari Nikkanen – oboe *Masa Orpana – saksofoni (2, 10) *Aki Välimäki – flyygelitorvi == Lähteet == *Yö ‎– Pelko Ja Rakkaus Discogs. ===Viitteet=== == Aiheesta muualla == * Pelko ja Rakkaus discogs.com -sivustolla Luokka:Yön albumit Luokka:Vuoden 2012 albumit
Wally Pfister

Wally Pfister (s. 8. heinäkuuta 1961) on yhdysvaltalainen Oscar-palkittu elokuvaaja. Hän on tunnettu kuvaajana esimerkiksi Christopher Nolanin elokuvissa Yön ritari ja Inception. Vuonna 2014 ensi-iltansa saanut tieteiselokuva Transcendence oli Pfisterin debyytti ohjaajana.Como-lehti == Filmografia == === Elokuvaajana === *Memento (2000) *Rustin (2001) *Scotland, PA (2001) *Insomnia (2002) *Laurel Canyon (2002) *The Italian Job (2003) *Batman Begins (2005) *Slow Burn (2005) *The Prestige (2006) *Yön ritari (2008) *Inception (2010) *Moneyball (2011) *Marley (2012) *Yön ritarin paluu (2012) === Ohjaajana === *Transcendence (2014) ==Lähteet== Luokka:Yhdysvaltalaiset elokuvaajat Luokka:Yhdysvaltalaiset elokuvaohjaajat Luokka:Vuonna 1961 syntyneet Luokka:Elävät henkilöt
Issakainen

Issakainen on suomalainen sukunimi, joka on muun muassa seuraavilla henkilöillä: *Helmi Issakainen (1907–1977), lastenkirjailija *Martti Issakainen (s. 1943), kirjailija ja kirjankustantaja *Raimo Issakainen (1933–2004), kenraaliluutnantti *Sakari Issakainen (s. 1938), kirjailija *Tytti Issakainen (o.s. Jäppinen) (s. 1949), kirjailija, sanoittaja, säveltäjä, teatteriohjaaja ja viestinnän kouluttaja *Viljo Issakainen (1947–2021), voimanostaja ja painonnostaja.
Jadeskorpionin kirous

Jadeskorpionin kirous (The Curse of the Jade Scorpion) on vuonna 2001 ensi- iltansa saanut Woody Allenin ohjaama elokuva. Tässä screwball-komediassa viekas hypnotisoija saa vakuutustarkastajan ja tehokkuuskonsultin toteuttamaan jalokiviryöstön. == Arvioita == Turun Sanomien Tapani Maskulan mielestä Jadeskorpionin kirous edustaa ulkoisesti taattua Woody Allenia: ”sävytetty lavastus, hivelevä taustamusiikki ja mutkikas tarina nivoutuvat konseptiin hiottuina, yksityiskohdiltaan asiantuntevasti epookkia tukevina elementteinä.” Hän kuitenkin kaipaisi Allenilta tällaisten nostalgiapakettien sijaan terävämpiä luotauksia amerikkalaiseen nykykulttuuriin: ”Tyylikkään pintasilauksen alta Jadeskorpionin kirouksesta paistaa läpi kärttyisän miehen taaksepäin tuijottava äksyily.” ==Lähteet== Luokka:Vuoden 2001 yhdysvaltalaiset elokuvat Luokka:Woody Allenin ohjaamat elokuvat Luokka:Woody Allenin käsikirjoittamat elokuvat Luokka:Yhdysvaltalaiset komediaelokuvat
Janhonen

Janhonen on muun muassa seuraavien suomalaisten henkilöiden sukunimi: *Herbert Janhonen (1888–1973), merikapteeni, merenkulkuneuvos ja laivanvarustaja *Hilja Haapala (oik. Janhonen, 1877–1858), kirjailija *Julius Janhonen (s. 1999), jääkiekkoilija *Pauli Janhonen (1914–2007), kilpa-ampuja *Toivo Janhonen (1886–1939), pappi, Maalaisliiton kansanedustaja ja ministeri.
Cassandra’s Dream

Cassandra’s Dream on vuonna 2007 ensi-iltansa saanut Woody Allenin ohjaama ja käsikirjoittama dramaattinen jännityselokuva. ==Juoni== Lontoolaisveljesten Terryn (Colin Farrell) ja Ianin (Ewan McGregor) ravintoloitsijavanhemmat arvostavat kovasti Howard-setää (Tom Wilkinson), menestyvää liikemiestä. Pojat ostavat hyväkuntoisen purjeveneen, jota heille tarjotaan yllättävän edullisesti. Veneen nimeksi tulee Cassandra’s Dream sen greyhound-koiran mukaan, jota veikkaamalla pojat voittivat venerahat. Pojat eivät tiedä, että kreikkalaisessa mytologiassa Kassandra oli tuhoa ennustava profeetta, jota ihmiset eivät kuunnelleet. Pojat veneilevät tyttöystäviensä kanssa, kunnes Ian iskee silmänsä upeaan näyttelijään Angela Starkiin (Hayley Atwell). Terry kärsii peliriippuvuudesta, ja Ian alkaa haaveilla sijoittamisesta kalifornialaisiin hotelleihin ja uuden elämän aloittamisesta Angelan kanssa. He pyytävät apua rikkaalta Howard-sedältä, joka lupaakin sitä mutta vastapalvelusta vastaan: poikien olisi murhattava muuan todistaja, tai muuten Howard itse joutuu vankilaan. Murha onnistuu vasta toisella kerralla. Ian ottaa asian kevyesti, mutta Terry sortuu omantunnon tuskissaan viinaan ja pillereihin ja kertoo lopulta Ianille, että aikoo mennä tunnustamaan murhan poliisille. Ian kysyy neuvoa Howard-sedältä, ja heidän johtopäätöksensä on, että myös Terryn on kuoltava. ==Näyttelijät== ==Lähteet== ==Aiheesta muualla== * Luokka:Vuoden 2007 brittiläiset elokuvat Luokka:Vuoden 2007 yhdysvaltalaiset elokuvat Luokka:Woody Allenin ohjaamat elokuvat Luokka:Woody Allenin käsikirjoittamat elokuvat Luokka:Yhdysvaltalaiset jännityselokuvat Luokka:Brittiläiset jännityselokuvat Luokka:Metro-Goldwyn-Mayerin elokuvat
Jääpallon Maakuntasarja 1952

Jääpallon Maakuntasarja 1951-1952 pelattiin cup-kilpailuna. Osallistuvia joukkueita sarjassa oli 37, jaettuna neljään lohkoon. Suomensarjaan nousi vain helsinkiläinen BK Sparta, Tornion Palloveikkojen ja Turun Palloseuran luovuttua karsinnoista. == Maakuntasarja == ===Pohjoislohko=== Joukkue #1 Tulos Joukkue #2 Alkuottelut Alkuottelut Alkuottelut Rovaniemen Palloseura 4-8 Tornion Palloveikot Kemin Palloseura 0-3 Veitsiluodon Vastus IF Sport 7-0 Vaasan Sparta Välierät Välierät Välierät Tornion Palloveikot 1-0 Veitsiluodon Vastus IF Sport 2-1 Vaasan Palloveikot Lohkon loppuottelu Lohkon loppuottelu Lohkon loppuottelu Tornion Palloveikot 2-0 IF Sport ===Länsilohko=== Joukkue #1 Tulos Joukkue #2 Alkuottelut Alkuottelut Alkuottelut Kokemäen Kova-Väki KKV luov. Porin Palloilijat Uudenkaupungin Pallo-46 MIFK luov. IFK Mariehamn Salon Viesti 3-0 Virkkalan Kiri Forssan Palloseura 3-5 Turun Palloseura Välierät Välierät Välierät Porin Palloilijat 0-3 Uudenkaupungin Pallo-46 Salon Viesti 2-5 Turun Palloseura Lohkon loppuottelu Lohkon loppuottelu Lohkon loppuottelu Uudenkaupungin Pallo-46 2-5 Turun Palloseura ===Etelälohko=== Joukkue #1 Tulos Joukkue #2 Alkuottelut Alkuottelut Alkuottelut Kouvolan Pallo-Salamat 4-2 Porvoon Urheilijat Helsingfors AIK 1-5 BK Sparta Pukinmäen Veto 14-5 Köklax Bollklubb Järvenpään Palloseura 2-5 Torpan Pojat HR Ahmat 2-9 Kosken Pojat Keravan Palloseura 0-12 Pallo-Pojat Pukinmäen Veto 0-8 Torpan Pojat Kosken Pojat 2-9 Pallo-Pojat Välierät Välierät Välierät Kouvolan Pallo-Salamat 1-3 BK Sparta Torpan Pojat 1-3 Pallo-Pojat Lohkon loppuottelu Lohkon loppuottelu Lohkon loppuottelu BK Sparta 5-2 Pallo-Pojat === Itälohko === Joukkue #1 Tulos Joukkue #2 Alkuottelut Alkuottelut Alkuottelut Kuopion Pallotoverit 9-5 Outokummun Pallo-50 Pankakosken Tehtaan Urheilijat 3-4 Joensuun Palloseura Vuoksenniskan Urheilijat 4-3 Saimaan Pallo Jyväskylän Ahmat 7-4 Säynätsalon Saaren-Pojat Savonlinnan Palloilijat 5-0 Mikkelin Mikot Jyväskylän Ahmat Ahmat luov. Savonlinnan Palloilijat Välierät Välierät Välierät Kuopion Pallotoverit 1-2 Joensuun Palloseura Vuoksenniskan Urheilijat 3-2 Savonlinnan Palloilijat Lohkon loppuottelu Lohkon loppuottelu Lohkon loppuottelu Joensuun Palloseura JoPS luov. Vuoksenniskan Urheilijat === Karsintaottelut === Joukkue #1 Tulos Joukkue #2 Turun Palloseura molemmat luopuivat Tornion Palloveikot BK Sparta 5-1 Vuoksenniskan Urheilijat Vuoksenniskan Urheilijat 1-6 BK Sparta Bollklubben Sparta Helsingistä nousi Suomensarjaan. ==Lähteet== Luokka:Jääpallon Maakuntasarja Luokka:Vuoden 1952 jääpallo
Julkunen

Julkunen on muun muassa seuraavien henkilöiden sukunimi: *Ilse Julkunen (s. 1956), yhteiskuntatieteilijä ja professori *Jaakko Julkunen (1938–2011), valokuvaaja *Jarmo Julkunen (s. 1973), ukulelensoittaja *Juha Julkunen (s. 1968 tai 1969), umpihankihiihtäjä *Kaarlo Julkunen (1897–1976), toimittaja ja runoilija *Katri Vehviläinen-Julkunen (o.s. Vehviläinen, s. 1957), Kuopion yliopiston vararehtori, Itä-Suomen yliopiston hoitotieteen professori *Marko Julkunen (Mr. Breathless), rock and roll -pianisti ja laulaja *Martti Julkunen (1940–2015), historiantutkija ja Turun yliopiston poliittisen historian dosentti *Olli Julkunen (s. 1981), jääkiekkoilija *Raija Julkunen (s. 1944), yhteiskuntatieteilijä *Riitta Julkunen-Tiitto (s. 1954), kasvitieteilijä ja kasviekologian professori *Teuvo Julkunen (1928–2017), tekniikan tutkija, professori *Timo Julkunen (s. 1963), näyttelijä. ==Entinen nimi== *Edla Lyytinen (o.s. Julkunen, 1874–1919), kansanedustaja (sos.dem.). ==Kuvitteellisia henkilöitä== *Julkunen Tiprusta, Radioateljeen Uusi vuosi – vuoden vaihtuessa -ohjelmassa esiintyvä hahmo.
Suomen Suunnistusliitto

Suomen Suunnistusliitto on suunnistuksen kattojärjestö Suomessa. Liitto perustettiin 18. maaliskuuta 1945 nimellä Suomen Suunnistamisliitto. Nimi muutettiin vuonna 1959 Suomen Suunnistusliitoksi. Suomen Suunnistusliiton lajeja ovat suunnistuksen lisäksi hiihtosuunnistus, pyöräsuunnistus ja tarkkuussuunnistus. Liittoon kuuluu noin 400 jäsenseuraa. Suomen Suunnistusliitto on Vapaaehtoisen pelastuspalvelun valmiusjärjestö. Suunnistusliitto alkoi vuonna 1946 julkaista Suunnistamisreiteiltä-lehteä. Vuodesta 1950 lehden nimeksi muutettiin Suunnistaja. == Talous == Suomen Suunnistusliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 5 010 860 euroa. Vuosittainen tuki on ollut vuodesta 2023 lähtien 805 000 euroa. ==Lähteet== Luokka:Suomen suunnistus Luokka:Suomalaiset urheilujärjestöt
Tohtori T ja naiset

Tohtori T ja naiset (Dr. T and the Women) on vuonna 2000 ensi-iltansa saanut Robert Altmanin ohjaama elokuva. == Näyttelijät == == Lähteet == Luokka:Vuoden 2000 yhdysvaltalaiset elokuvat Luokka:Yhdysvaltalaiset romanttiset komediat Luokka:Elokuvat terveydenhoidosta
Robert Altmanin huonot vitsit

Robert Altmanin huonot vitsit (A Prairie Home Companion) on Robert Altmanin ohjaama, hänen viimeisekseen jäänyt elokuva vuodelta 2006. Elokuva kertoo pitkäaikaisen, elävän yleisön edessä toteutetun radion kantrimusiikishown esiintyjistä ja maailmasta. Käsikirjoituksen teki show’n vetäjä, kirjailija Garrison Keillor. == Näyttelijät == Lähde: Viitattu 13.9.2021. == Lähteet == Luokka:Robert Altmanin ohjaamat elokuvat Luokka:Vuoden 2006 yhdysvaltalaiset elokuvat Luokka:Yhdysvaltalaiset komediaelokuvat
Kantabrianajokoira

Kantabrianajokoira (kantabrian murteella Sabuesu cántabru, espanjaksi Sabueso cántabro) on espanjalainen koirarotu. == Ulkonäkö == Karvapeite on musta ruskein ja valkoisin merkein (tricolor eli kolmivärinen). == Luonne ja käyttäytyminen == Kantabrianajokoiraa käytetään jäljestykseen, ja se metsästää ajueissa. Sen pääasiallista riistaa ovat jänis ja villisika. Se on puhtaasti työkoira eikä sovellu pelkäksi seurakoiraksi. Rotu tulee hyvin toimeen muiden koirien kanssa.Sabueso Cántabro. Mi Campeon. Haettu 1.3.2023. == Alkuperä == Kantabrianajokoira on kotoisin maan pohjoisosasta Kantabriasta. Ensimmäiset maininnat siitä ovat 1800-luvun alusta, jolloin sitä esiintyi paikallisilla vuoristoalueilla. Sitä on käytetty alueen vuoristoissa metsästykseen satojen vuosien ajan, ja se kykenee metsästämään kaikenlaista riistaa: villisikaa, jänistä, ruskeakarhua, sutta, saksanhirveä, kettua, metsäkaurista ja gemssiä. Rotu ehti vuosien ajan sekoittua muiden koirien kanssa, kunnes vuonna 2005 perustettiin Asociación Española del Sabueso Cántabro, joka otti tehtäväkseen sen elvyttämisen. == Lähteet == == Aiheesta muualla == * Asociación Española del Sabueso Cántabro Luokka:Espanjalaiset koirarodut Luokka:FCI:n ulkopuoliset rodut Luokka:Ajokoirat